钦定古今图书集成/方舆汇编/职方典/第1113卷 > 《遣奚陟等赈给江襄郢随鄂申光蔡等州诏》
## 钦定古今图书集成/方舆汇编/职方典/第1113卷 > 《遣奚陟等赈给江襄郢随鄂申光蔡等州诏》

唐德宗

惠下恤人，先王之政典；视年制用，有国之常规。故有
出公粟以赈困穷，弛岁征以宽物力。迺者请道水灾，
临遣宣抚，省览条奏，载怀悯恻。其州县遭水漂损乏
绝户，宜共赐三十万石，度支即与本道节度观察使
计度，各随所近支给，委本使择清干官，送米给州县。